stanford-oval/wikipedia huggingface dataset:
רוב רוי (קוקטייל)

| --- | --- |

 נתונים
 מרכיבים:  45 מ"ל ויסקי סקוטי, 25 מ"ל ורמוט מתוק, דש אנגוסטורה ביטרס
 אופן ההכנה:  מעורבב בכוס ערבוב
 כוס:     קוקטייל
 קישוט:  דובדבן
רוב רוי (באנגלית: Rob Roy) הוא קוקטייל המורכב מ: 45 מ"ל ויסקי סקוטי, 25 מ"ל ורמוט מתוק ודש אנגוסטורה ביטרס. את כל המרכיבים יש למזוג לשייקר עם קרח, לבחוש בכפית ארוכה ולסנן לתוך כוס קוקטייל ולקשט בדובדבן.
מקור השם

שמו של הקוקטייל מגיע מרוב רוי מק'גרגור שהיה גיבור עממי סקוטי. רוב רוי מק'גרגור היה נקרא גם "מק'גרגור האדום" כינוי המזכיר את מרכיבי הקוקטייל: ויסקי סקוטי וורמוט אדום.
רוב וקרוב הלך אחר הרוב

| --- | --- |
 תלמוד בבלי:  תלמוד בבלי, מסכת בבא בתרא, דף כ"ג, עמוד ב'
 משנה תורה:  משנה תורה לרמב"ם, ספר נזקים, הלכות גזילה ואבידה, פרק ט"ו, הלכה י"ח, משנה תורה לרמב"ם, ספר נזקים, הלכות רוצח ושמירת נפש, פרק ט', הלכה ז'
 שולחן ערוך:  שולחן ערוך, חושן משפט, סימן ר"ס, סעיף ח'
 ספרי מניין המצוות:  סמ"ג עשין מצווה ע"ד
 
בהלכה ובמשפט העברי, רוב וקרוב הלך אחר הרוב הוא כלל שטבע רבי חנינא, האומר כי למרות שישנם שני כללים לבירור ספיקות בהלכה במקרה של אובייקט שנמצא במקום שלא ניתן לדעת משם בבירור מהיכן הגיע, האחד על ידי הכלל "הלך אחר הרוב", והשני - "קרוב" - הכרעה כי האובייקט הגיע מהמקום הקרוב ביותר, ולמרות ששניהם מהתורה, הרי שבמקרה של התנגשות בין שני הכללים, הרוב קובע.
דוגמאות בהלכה > עגלה ערופה

לפי כלל זה, נקבע כי למרות שבפרשת עגלה ערופה קובעת התורה שבמקרה שנמצא מת סמוך ליד עיר מוטלת האחריות על בני העיר הקרובה - ”וְהָיָה הָעִיר הַקְּרֹבָה אֶל הֶחָלָל וְלָקְחוּ זִקְנֵי הָעִיר הַהִוא עֶגְלַת בָּקָר אֲשֶׁר לֹא עֻבַּד בָּהּ...”, אין זה אלא אם העיר נמצאת במקום שאין עיר נוספת בסביבה שיוצאים משם אנשים לכיוון המקום שבו נמצא ההרוג, והעיר נמצאת במקום מבודד ושומם "בין ההרים". אבל במקרה שישנה עיר או ערים נוספת הקרובה למקום ואנשיה עוברים במקום זה שמחוץ לעיר הקרובה, מוטלת האחריות על העיר שמספר אנשיה הגדול ביותר, שכן לפי הכלל "הלך אחר הרוב" יש להניח שמשם יצא הרוצח.
דוגמאות בהלכה > נידה

כמו כן, משפיע הכלל על הלכות נידה, הלכה זו מבוססת על המשנה הידועה:
משל משלו חכמים באשה: החדר והפרוזדור, והעלייה. דם החדר טמא, דם העלייה טהור. נמצא בפרוזדור, ספקו טמא לפי שחזקתו מן המקור
במקרה שנמצא דם בפרוזדור, עומדות בפנינו שתי אפשרויות שעל פיהן ניתן להסיק מהו מקור הדם. האחד הוא - החדר (צוואר הרחם) שמשם רוב הדמים מגיעים למקום זה, והשני הוא "קרוב" - נקב השתן קרוב יותר למקום. רבי חייא פסק ש”דם הנמצא בפרוזדור חייבין עליו על ביאת מקדש ושורפין עליו את התרומה”, כלומר אם נמצא דם במקום זה אנו מסיקים בוודאות שהוא מצוואר הרחם והאישה טמאה בטומאת נדה, ולכן אם באה במצב זה לבית המקדש היא עברה עבירה שעונשה כרת, וכן אם נגעה בתרומה שורפין אותה.
במשפט העברי > השבת אבדה

כלל זה משפיע גם על המשפט העברי בתחום השבת אבדה: במקרה של גוזל הנמצא על הארץ בסמיכות לשני שובכים, אם יש ויכוח בין שני בעלי השובכים וכל אחד מהם טוען שהוא שלו, על מוצא האבדה להשיב אותה למי שמספר הגוזלים שברשותו הגבוה ביותר, ולא למי ששובכו יותר קרוב.
הערות שוליים

↑  ספר דברים, פרק כ"א, פסוק ג'.
↑  שולחן ערוך, חושן משפט, סימן ר"ס, סעיף ח'
רוב רוי (סרט)

| --- | --- |
כרזת הסרט רוב רוי
כרזת הסרט רוב רוי
 בימוי:  מייקל קייטון-ג'ונס 
 הופק בידי:  ריצ'רד ג'קסון, פיטר ברוהם
 תסריט:  אלן שארפ 
 עריכה:  פטר הונס 
 שחקנים ראשיים:  ליאם ניסן ג'סיקה לאנג  טים רות' ג'ון הרט אריק סטולץ בריאן קוקס ג'ייסון פלמינג דייוויד היימן
 מוזיקה:  קרטר בורוול 
 צילום:  קרל וולטר לינדנלאוב
 מדינה:  ארצות הברית 
 חברת הפקה:  יונייטד ארטיסטס 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  5 באפריל 1995
 משך הקרנה:  139 דק' 
 שפת הסרט:  אנגלית 
 סוגה:  סרט סייפים נועזים, סרט פעולה, סרט מלחמה, סרט רומנטי, סרט ביוגרפי, סרט דרמה 
 תקציב:  28,000,000‏$
 הכנסות:  31,600,000‏$
 הכנסות באתר מוג'ו:   robroy
 פרסים:  פרס באפט"א לשחקן המשנה הטוב ביותר (טים רות') 
 www.mgmua.com/robroy/
 דף הסרט ב־IMDb
 
רוב רוי (באנגלית: Rob Roy) הוא סרט הרפתקאות אמריקאי משנת 1995, בבימויו של מייקל קייטון-ג'ונס, עם ליאם ניסן ג'סיקה לאנג וטים רות' בתפקידים הראשוניים.
העלילה מתבססת על דמותו של רוברט רוי מקגרגור המכונה רוב רוי או רוברט האדום על שם צבע שערו, גיבור עממי סקוטי מהמאה ה-18 שנלחם במעמד האצילי והמנצל לטובת בני עמו העניים ומכובד בסקוטלנד כרובין הוד של הסקוטים.
על רוב רוי נעשה סרט אילם ב-1922 וסרט נוסף ב-1953 בשם רוב רוי, הנווד מההיילנד, עם ריצ'רד טוד וגליניס ג'ונס.
טים רות' זכה בפרס באפט"א עבור השחקן הטוב ביותר בתפקיד משנה. הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
תקציר העלילה

השנה 1713, רוברט רוי מקגרגור עומד בראש שבט מקגרגור בהיילנדס בסקוטלנד. הוא דואג לאנשיו ומתפרנס מתפיסת גונבי בקר השייך למרקיז של מונטרוז (ג'ון הרט) תמורת דמי חסות. בתחילת הסרט הוא עוקב אחרי הגנבים והורג את מנהיגם סיבאלד (דייוויד היימן).
ארצ'יבלד קנינגהם (טים רות') מגיע מלונדון ומתארח אצל המרקיז של מונטרוז. הוא שומע כי המרקיז הסכים להלוות למקרגור 1000 פאונדס לקניית עדר בקר ולסחור בו. ביחד עם מנהל עסקיו של המרקיז, קילרן, (בריאן קוקס) הוא מתכנן לשדוד את הכסף.
מקגרגור שולח את נאמנו, אלן מקדונלד (אריק סטולץ) לקבל את שטר ההלוואה מקילרן אך זה נותן לו במקום זה שק מטבעות ובדרך חזרה רוצח אותו קנינגהם ומטביע את גופתו באגם.
מונטרוז דורש ממקגרגור את הכסף אבל מציע לו כי יוותר על החוב אם יעיד כי יריבו הדוכס מארגייל שייך ליעקוביטים. מקגרגור מסרב ונמלט. המרקיז מכריז עליו כמבוקש ומורה לקנינגהם להביא אותו אליו חי. מקגרגור בורח להרים אך קנינגהם וחייליו מגיעים לביתו וקנינגהם תוקף את מרי מקגרגור אשתו של רוברט (ג'סיקה לאנג) ואונס אותה. החיילים שורפים את הבתים והורסים את המשק.
למקגרגור נודע על שוד כספו על ידי קילרן וקנינגהם. הוא חוטף את קילרן שלבסוף מחוסל וממשיך בעזרת אנשיו לפגוע ברכושו של המרקיז.
לבסוף נתפס מקגרגור על ידי חייליו של קנינגהם, נקשר לחבל ונגרר עד לפגישתו עם המרקיז. לפני הוצאתו להורג הוא מצליח להימלט כשהוא קופץ לנהר סוער ומתחבא בתוך נבלה של פר.
מרי מקגרגור מגלה לדוכס ארגייל כי בעלה סירב להעיד עליו עדות שקר. הדוכס מגיע להסכם עם מונטרוז כי העניין ייגמר בדו-קרב בין מקגרגור וקנינגהם. אם מקרגור ינצח המרקיז יוותר על החוב ואם הוא יפסיד הדוכס ישלם זאת למרקיז.
מקרגרור וקנינגהם מסכימים כי הקרב יהיה ללא חמלה. קנינגהם המאומן והמנוסה מצליח לפצוע את מקגרגור מספר פעמים ונראה שהקרב אבוד אבל ברגע האחרון תופס מקרגור את החרב של קנינגהם ביד אחת ובשנייה הוא מנחית עליו בחרבו מכת מוות.
בסיום חוזר מקגרגור למשפחתו ואנשיו. הוא מחבק את מרי למרות שהוא יודע שהיא נושאת ברחמה את צאצאו של קנינגהם.
רמאדין

| --- | --- |

 טריטוריה:  הרשות הפלסטינית הרשות הפלסטינית
 נפה:  חברון
 אוכלוסייה:  ‏
  ‑ בכפר:  3,823 (2007)
 קואורדינטות:  31°22′33″N 34°54′19″E﻿ / ﻿31.375833333333°N 34.905277777778°E﻿ / 31.375833333333; 34.905277777778 
 אזור זמן:  UTC +2
  מפת מיקום  מפה מפורטת   (למפת הר חברון מוגדלת) רמאדין(למפת הר חברון רגילה) רמאדין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמאדין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רמאדין  he tabBackground:;tabBorder:#aaa;defaultTab:0;
 
רמאדין הוא כפר פלסטיני הנמצא 24 ק"מ מדרום-מערב לחברון, הכולל בתוכו את הכפר הקטן ערב אל-פוריג'את, בצד דרום-מזרח. הכפר הוא חלק מנפת חברון בדרום חבל יהודה, סמוך לקו הירוק. לפי נתוני הלשכה הפלסטינית המרכזית לסטטיסטיקה, האוכלוסייה בשני הכפרים הייתה 3,853 נפש, בשנת 2007. המשפחות העיקריות בכפרים הן: אל-שועאר, אל-זאהרנה, אל-פוריג'את, אל-דראגמה, אל-ר'ח'מת, אל-מליאת, ואל-מסמרה.
רמאדין וערב אל-פוריג'את, הוקמו על ידי בדואים שבאו מאזור באר שבע בנגב, בפרברי דאהרייה. השם "רמאדין" נובע מהמילה "ראמאדן", שהייתה שמו של ראש השבט הבדואי העיקרי, שהקים את הכפר המודרני לאחר מלחמת העצמאות. ב-1997 מונתה מועצת כפר של תשעה חברים על ידי הרשות הפלסטינית כדי לנהל את רמאדין וערב אל-פוריג'את.
ברמאדין שלושה מסגדים פעילים, וכן שלושה מבנים נוצריים היסטוריים.
קרישן קאנט

קרישן קאנט (בפנג'אבי: ਕ੍ਰਿਸ਼ਨ ਕਾਂਤ, בהינדי: कृष्ण कान्त;‏ 28 בפברואר 1927 – 27 ביולי 2002) היה פוליטיקאי הודי שכיהן כסגן נשיא הודו העשירי. סגן נשיא הודו היחיד שמת במהלך כהונתו.
ביוגרפיה

קרישן קאנט נולד ב-28 בפברואר 1927 בפנג'אב. אביב היה לאל אצניסט ראם (אנ'), חבר בקונגרס הלאומי ההודי. הוא קיבל תואר במדעים באוניברסיטת באנרס ההינדואית (אנ'), ולאחר מכן עבד כחוקר במועצת המחקר המדעי והתעשייתי (אנ') בניו דלהי.
קאנט השתתף בתנועת צאו מהודו ב-1942, ונאסר עקב פעילותו זו.
לאחר עצמאות הודו היה קאנט מעורב בפעילות הקונגרס בפנג'אב, ונבחר ב-1966 לרג'יה סבהה. הוא התעמת עם אינדירה גנדי בעקבות תמיכתו המוחצנת בג'הרקנד נריאנה (אנ') ובתנועתו הלוחמת בשחיתות. בעקבות כך נאסר קאנט במהלך 19 חודשי מצב החירום בהודו, מיוני 1975 עד מרץ 1977. לאחר שחרורו הצטרף לג'נטה ונבחר ללוק סבה מטעמה, אך לא נבחר בשנית ב-1980.
קאנט סייע להתמוטטות הקואליציה בראשות מורארג'י דסאי ב-1979, לאחר שהוביל התנגדות לחברותם של חברי ראשטריה סוויאמסווק סאנג במפלגת ג'נטה.
ב-1988 הצטרף קאנט לג'נטה דאל, ובפברואר 1990 מונה למושל אנדרה פרדש. בדצמבר 1996 מונה גם למושל טאמיל נאדו. כיהן בשני התפקידים עד מינויו לסגן נשיא הודו.
באוגוסט 1997 נבחר קאנט לסגן נשיא הודו, כמועמד החזית המאוחדת והקונגרס הלאומי ההודי.
במהלך מתקפת הטרור על הפרלמנט ההודי בדצמבר 2001, קאנט ומאבטחיו נקלעו לעימות עם המחבלים.
קרישן מת מהתקף לב ב-27 ביולי 2002, כחודש קודם סיום כהונתו כסגן נשיא הודו ב-20 באוגוסט ויומיים לאחר השבעת עבדול קאלאם לנשיא הודו.
חיים אישיים

קאנט היה נשוי לסומאן, והיו להם שני בנים ובת.
הערות שוליים

1 2 3 4  A democrat and a radical, The Hindu (באנגלית)
1 2  Krishan Kant: A socialist-Gandhian baked in the original mould, India Today (באנגלית)
↑  Andhra Pradesh Governor Krishan Kant's election as next vice-president becomes certain, India Today, ‏11 באוגוסט 1997 (באנגלית)
↑  Vice-President Krishan Kant dies of massive heart attack, The Economist Times, ‏27 ביולי 2002
| --- | --- |
בקרת זהויות :  GND: 1146269625  LCCN: n83120121  VIAF: 67840851   WorldCat (עם VIAF): 67840851
רוסקויה רדיו

|  פרטי התחנה |
| --- | --- |
 שפה:  רוסית
 מדינה:  רוסיה רוסיה
 תקופת הפעילות:  מ-2 באוגוסט 1995 
 אזורי קליטה ותדרים
 אזור קליטה:  רוסיה רוסיה חבר המדינות חבר המדינות
 https://rusradio.ru
 
רוסקיה רדיו (ברוסית: Русское радио) היא תחנת רדיו רוסית ובינלאומית המשדרת במדינות חבר העמים ומחוצה לה בחו"ל. התחנה שונה מתחנות דומות אחרות מכיוון שהיא משדרת שירים כמעט אך ורק ברוסית.
בשנת 1996 ה"רוסקויה רדיו" הקים את פרס המוזיקה היוקרתי "גרמופון הזהב", שהוא אחד מטקסי פרסי המוזיקה החשובים ביותר ברוסיה ומצעד להיטים "רוסקויה רדיו". הטקס מתקיים בסוף כל שנה בארמון הקרמלין הממלכתי במוסקבה ויום אחרי בהיכל הקרח בסנקט פטרבורג.
רוב השעות

רוב השעות הוא סינגל של הפרויקט של עידן רייכל שהוקלט על ידי הזמר הישראלי אילן דמתי. השיר יצא לאור ב-4 ביוני 2009, כסינגל השביעי והאחרון מתוך האלבום "בין קירות ביתי", על ידי חברת התקליטים הליקון.
רקע וכתיבה

השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת עולם, ושירתו של דמתי בשיר מושפעת מעט מן המוזיקה המזרחית הישראלית. בשנת 2018, נכלל השיר בפסקול המופע "Freestyle פסטיגל", בו השתתף רייכל, תוך שביצעו אותו רייכל עצמו, יהונתן מרגי, עומר חזן, ניב סולטן, אורי לייזרוביץ' וסימור דניאל.
כמה שנים לאחר צאת האלבום, עלה השיר לרשת הזרמת המדיה ספוטיפיי, תוך שצבר שם למעלה ממיליון השמעות.
וידאו קליפ

הווידאו קליפ הנלווה שצולם עבור השיר, בוים על ידי גל קציר ופורסם באתר "וואלה! NEWS" ב-4 ביוני 2009, בסמוך לצאת הסינגל. שנתיים לאחר מכן, עלה הקליפ גם לערוץ היוטיוב הרשמי של רייכל. במונה הצפיות של השיר נכון לאוגוסט 2024 יש כ־12.2 מיליון צפיות.
מיקומי שיא

|   ‏‏‏  מצעדים שבועיים (2009)> מדינה |   ‏‏‏  מצעדים שבועיים (2009)> מצעד |   ‏‏‏  מצעדים שבועיים (2009)> מיקום שיא |   ‏‏‏  מצעדים שבועיים (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|  ישראל | רדיו אמצע הדרך | 28 |  |
|   ‏‏‏  מצעדים סוף-שנה (2009)> מדינה |   ‏‏‏  מצעדים סוף-שנה (2009)> מצעד |   ‏‏‏  מצעדים סוף-שנה (2009)> מיקום שיא |   ‏‏‏  מצעדים סוף-שנה (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 33 |  |
|  ישראל | גלגלצ | 27 |  |
הערות שוליים

↑  Rov Ha'Sha'ot (Most of the Hours), נבדק ב-2020-04-11
↑  עידן רייכל - "רוב השעות", באתר וואלה, 4 ביוני 2009
↑   The Idan Raichel Project - הפרויקט של עידן רייכל - רוב השעות, סרטון  באתר יוטיוב (אורך: 4:15)
1 2 3  רוב השעות, באתר "פזמונט"
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
רוני שורוק

אהרון (רוני) שורוק (נולד ב-24 בפברואר 1946) הוא כדורגלן עבר ישראלי, אשר שיחק בהכח רמת גן, מכבי חיפה והפועל כפר סבא. שורוק היה בסגל נבחרת ישראל למונדיאל 1970.
החל הקריירה כשחקן בנבחרת הנח"ל של צה"ל בה זכה באליפות צה"ל בשנת 1965. שורוק זכה פעם אחת במדי הכח רמת גן באליפות של הליגה הבכירה בישראל ופעמיים בגביע המדינה בכדורגל.
הוזמן לסגל נבחרת ישראל בשנת 1968 והופיע 11 פעמים בנבחרת. שיחק במשחק העלייה של נבחרת ישראל למונדיאל נגד נבחרת אוסטרליה והיה ממצטייני המשחק. במונדיאל 1970 במקסיקו שותף כמחליף במשחק נגד נבחרת שוודיה בכדורגל.
אחיו הצעיר, דוד (דודי) שורוק, שיחק אף הוא בהכח רמת גן עד 1980, וכן במכבי פתח תקווה. נכון ל-2024 הוא יו"ר הכח גלי גיל רמת גן.
רוב קרדשיאן

| --- | --- |
אין תמונה חופשית
 לידה:  17 במרץ 1987 (בן 37) לוס אנג'לס, ארצות הברית 
 שם לידה:  Robert Arthur Kardashian 
 מדינה:  ארצות הברית 
 תקופת הפעילות:  מ-2007 
 מקום לימודים:  בית הספר לעסקים מרשל של אוניברסיטת דרום קליפורניה (2009)  תיכון ויליאם פלויד 
 בן או בת זוג:  בלאק צ'יינה (2016–2017)  Kara Monaco (2007–2007)  ריטה אורה (2011–2012)  אדריאן ביילון (2007–2009)  ליסה אן (2009–2009) 
 צאצאים:  דרים קרדשיאן 
 מספר צאצאים:  1 
 פרופיל ב-IMDb
 
רוב קרדשיאן (באנגלית: Rob Kardashian, נולד ב-17 במרץ 1987) הוא איש עסקים, ידוען, וכוכב טלוויזיה אמריקאי. קרדשיאן הוא בן למשפחת קרדשיאן ואחד ממשתתפי תוכנית הריאליטי הקרויה על שמה.
חיים מוקדמים

רוב הוא בנם של קריס ג'נר ורוברט קרדשיאן, ואף קרוי על שמו. יש לו שלוש אחיות גדולות, קורטני, קים, וקלואי ושתי אחיות למחצה, קנדל וקיילי ג'נר.
ב-2009 השלים את לימודיו במנהל עסקים באוניברסיטת דרום קליפורניה.
קריירה

ניהל בעבר את להקת הבנות BG5. בנובמבר 2011 זכה במקום השני בעונה ה-12 של תוכנית הטלוויזיה "רוקדים עם כוכבים". רוב סובל מעודף משקל ודיכאון והחליט להפסיק להופיע בסדרה "משפחת קרדשיאן" בעונה 9 אך חזר בעונה 12.
חיים אישיים

בדצמבר 2015 דווח כי קרדשיאן אושפז לאחר שחלה ואובחן כחולה סוכרת.
בינואר 2016 הודיעו רוב ובלאק צ'יינה (אנ') כי הם זוג. לאחר שלושה חודשי זוגיות התארסו ולאחר מכן הודיעו על כך שבלאק צ'יינה בהריון. ב-11 בנובמבר 2016 נולדה בתם, דרים רני קרדשיאן. הזוג נפרד מספר פעמים ואף רוב העלה תמונות אינטימיות של בלאק צ'יינה לאינטרנט.
רוב פרנד

רוב פרנד (באנגלית: Rob Friend; נולד ב-23 בינואר 1981) הוא כדורגלן עבר קנדי ששיחק בעמדת החלוץ.
כיום משמש כנשיא קבוצת הכדורגל ונקובר מליגת העל הקנדית.
קריירה > קבוצות

עם סיום לימודיו האקדמיים נבחר פרנד במקום ה-35 בדראפט ליגת הכדורגל האמריקאית על ידי שיקגו פייר. עם זאת בחר פרנד להתחיל את הקריירה המקצוענית שלו בנורווגיה, ויחד עם בן ארצו פטריס בנייה חתם בקבוצת מוס פ.ק., אז בליגת העל הנורווגית. לאחר עונה אחת במדי מוסק עבר פרנד לקבוצת מולדה, גם היא מליגת העל הנורווגית.
עם תום חוזהו במולדה ולאחר שזכה עימה בגביע הנורווגי חתם פרנד על חוזה ארבע-שנתי בקבוצת ס.צ. הירנביין מליגת העל ההולנדית. במהלך הסיבוב השני של עונת 2006/7 הושאל פרנד לקבוצת הראקלס אלמלו ההולנדית ועזר לה להבטיח את מקומה בליגה.
בסיום אותה עונה, ולמרות תרומתו המכרעת להישארות, שחררה אותו הירנביין ופרנד עבר לבורוסיה מנשנגלדבך, אז בליגה השנייה בגרמניה. במנשנגלאדבך הבקיע פרנד 18 שערים ב-33 משחקים והיה למלך השערים של הקבוצה ולסגן מלך השערים של הליגה באותה עונה. בורוסיה מנשנגלדבך סיימה במקום הראשון ועלתה לבונדסליגה.
לאחר שלוש עונות בבורוסיה מנשנגלדבך חתם פרנד על חוזה תלת שנתי ביורדת הטריה לבונדסליגה השנייה הרטה ברלין. לאחר עונה אחת עבר לקבוצת איינטרכט פרנקפורט ושיחק בקבוצה 3 שנים. בעונת 2013/2014 הושאל לקבוצת מינכן 1860. בתחילת שנת 2014 עבר לשחק בקבוצת לוס אנג'לס גלאקסי ממנה פרש ממשחק בסוף השנה.
קריירה > נבחרות קנדה

פרנד שיחק בנבחרות קנדה הצעירות ונמנה עם סגל הנבחרת הבוגרת. הופעתו הראשונה במדי נבחרת קנדה נערכה ב-18 בינואר 2003 במשחק ידידות מול נבחרת ארצות הברית. הוא שיחק במדי הנבחרת ב-32 משחקים רשמיים והבקיע שני שערים.
הערות שוליים

↑  רוב פרנד חתם בהרטה ברלין (אנגלית)
קרמוס

|  נתונים כלליים |
| --- | --- |
 מייסדים:  ישראל טאוב
 תקופת הפעילות:  1953–?
 משרד ראשי:  חולון
 ענפי תעשייה:  קרמיקה
 
"קרמוס" היה מפעל לקרמיקה אמנותית, שפעל בחולון כחלק מתעשיית הקרמיקה בישראל.
היסטוריה

פרק זה לוקה בחסר. אנא תרמו לוויקיפדיה ו.
"קרמוס" הוקם בשנת 1953 על ידי ישראל טאוב. טאוב הפעיל קודם לכן מפעל דומה בשם "ארנו", שפעל ברמת גן. מאוחר יותר היה טאוב יועץ למפעל קרמיקה כפר מנחם. המפעל ייצר כלי בית עם עיטורים, כגון קערות וכדים, בשיטה של יציקה. סגנון הכלים היה מודרני וגאומטרי והם קושטו בדימויים מופשטים או בדימויים מן הפולקלור הישראלי. בשנת 1979 פתח המפעל חנות למכירה ישירה של תוצרתו, לצד מוצרי יבוא.
לקריאה נוספת

"קרמוס", הַבֹּקֶר, 20 באוקטובר 1961
הערות שוליים

↑  ראו: 3 חודשי מאסר על אי-תשלום מס-קניה, על המשמר, 27 במאי 1956
↑  ראו: קרמיקה דקוראטיבית כפר מנחם, על המשמר, 30 בדצמבר 1966
↑  ראו: מכירה ישירה של מוצרי קרמיקה, מעריב, 21 בפברואר 1979
ערך זה הוא קצרמרבנושא ישראל. אתם מוזמנים לתרום לוויקיפדיה ו.
רובוטריקים: האביר האחרון

| --- | --- |

כרזת הסרט בארצות הברית
 מבוסס על:  רובוטריקים על ידי Hasbro
 בימוי:  מייקל ביי 
 הופק בידי:  סטיבן ספילברג (מפיק בפועל) מייקל ביי לורנזו די בונאבנטורה איאן ברייס טום דיסנטו דון מרפי
 תסריט:  ארט מארקום מאט הולוואי קן נולן
 עריכה:  רוג'ר ברטון, ויליאם גולדנברג, פול רובל
 שחקנים ראשיים:  מארק וולברג לורה האדוק ג'וש דוהאמל סטנלי טוצ'י אנתוני הופקינס
 מוזיקה:  סטיב ג'בלונסקי 
 צילום:  אמיר מוכרי
 מדינה:  ארצות הברית 
 חברת הפקה:  Hasbro סרטי פרמאונט
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 27 ביוני 2017 ישראל 3 באוגוסט 2017
 משך הקרנה:  154 דק' 
 שפת הסרט:  אנגלית 
 סוגה:  סרט פעולה מדע בדיוני 
 תקציב:  260 מיליון דולר
 הכנסות:  604.5 מיליון דולר
 הכנסות באתר מוג'ו:   transformers5
 סרט קודם:  רובוטריקים 4: עידן ההכחדה (2014)
 סרט הבא:  באמבלבי (2018)
 transformersmovie.com
 דף הסרט ב־IMDb
 
רובוטריקים: האביר האחרון (באנגלית: Transformers: The Last Knight) הוא סרט פעולה ומדע בדיוני אמריקאי משנת 2017, וסרט ההמשך של "רובוטריקים 4: עידן ההכחדה". הוא הסרט החמישי בסדרת סרטי "רובוטריקים" אשר בוים על ידי מייקל ביי. אחד מהמפיקים בפועל הוא סטיבן ספילברג. אף על פי שהסרט הכניס 640.1 מיליון דולר בכל רחבי העולם ותקציב הסרט היה 260 מיליון דולר הוא נחשב כישלון קופתי וגרם הפסד של כ-100 מיליון דולר לאולפן. סרט ספין-אוף בסדרה בשם "באמבלבי" יצא בדצמבר 2018.
דמויות > בני אנוש

קייד ייגר (מארק וולברג) - אב יחיד וממציא, הוא עוזר לרובוטריקים אחרי האירועים מהסרט הקודם.
קולונל ויליאם לנוקס (ג'וש דוהאמל)
מרלין (סטנלי טוצ'י) - הקוסם של המלך ארתור ואביה הקדמון של ויויאן.
סר אדמונד ברטון (אנתוני הופקינס) - אסטרונום והיסטוריון אשר יודע על ההיסטוריה של הרובוטריקים בכדור הארץ.
ויויאן ומבלי (לורה האדוק) - פרופסורית ומרצה לתרבות אנגלית באוניברסיטת אוקספורד ושחקנית פולו, אשר התגלתה בתור היורשת של מרלין.
איזבלה (איזבלה מרסד) - ילדת רחוב הוריה נהרגו על ידי שקרניק סרבה ללכת למשפחה אומנת חיה ברחובות עד אשר אימצה את סקוויקס וקאנופי, חבריה היחידים, עד שפגשה את קייד.
המלך ארתור (ליאם גריגן) - האביר האגדי אשר נלחם לראשונה במתקפת האיאקון.
דמויות > הרובוטריקים

אופטימוס פריים/נמסיס פריים (מדובב על ידי פיטר קאלן).
באמבלבי (מדובב על ידי אריק אדאהל).
האונד (מדובב על ידי ג'ון גודמן).
קרוסהארס (מדובב על ידי ג'ון דימאג'יו).
דריפט (מדובב על ידי קן ואטאנבה).
קוגמן (מדובב על ידי ג'ים קרטר).
דייטריידר (מדובב על ידי סטיב בושמי).
הוט רוד (מדובב על ידי עומאר סי).
ווילס (מדובב על ידי טום קני).
קנופי (מדובב על ידי פרנק ולקר).
בולדוג (מדובב על ידי מארק ריאן).
טופספין (מדובב על ידי סטיבן בארר).
ווליבוט (מדובב על ידי סטיבן בארר).
דינובוטים/דינוטריקים
גרימלוק - רובוטריק קטלני שהיה קפוא במשך שנים, אך קם לתחייה בידי הרובוטריקים, הוא רובוטריק אדיר ממדים המסוגל לשנות את צורתו לטירנוזאורוס יורק אש, מנהיגם של הדינובוטים.
סלאג - רובוטריק חזק המשנה את צורתו לטריצרטופס קוצני.
סטרייף - דינובוט המסוגל לשנות את צורתו לפטרנודון דו-זנבי בעל 2 ראשים.
שקרניקים
מגהטרון (מדובב על ידי פרנק ולקר).
באריקייד (מדובב על ידי ג'ס הארנל).
מוהאק (מדובב על ידי רנו וילסון).
ניטרו זאוס (מדובב על ידי ג'ון דימאג'יו).
אונסלאות (מדובב על ידי ג'ון דימאג'יו).
בארסרקר (מדובב על ידי סטיבן בארר).
אבירי איאקון
דרגוניסיוס
דרגונסטורם
סטורמריין
סטילביין
סקאלטרון
אינפרנוטריקים
ראפטור
סקאלק
טראש
גורג
גאלג
אינפרנוקוס
אחרים
קווינטסה (מדובבת על ידי ג'מה צ'אן) - קוסמת סייברטרונית, המנהיגה "האמיתית" של השקרניקים והיוצרת של סייבטרון אשר רוצה להשמיד את יוניקרון ואת כדור הארץ ולבנות מחדש את סייברטרון בהקדם האפשרי, בסוף הסרט היא מופיעה בתור בת אנוש.
יוניקרון
קבלה והכנסות

הסרט שהיה מכוון להיות שובר קופות, הכניס 640.1 מיליון דולר בכל רחבי העולם, וזכה להיות הסרט הפחות מכניס של סדרת הסרטים "רובוטריקים". הוא הפסיד בערך 100 מיליון דולר לאולפן ונחשב לאכזבה כספית.
עם זאת, כמו הסרט הקודם, גם הסרט הזה קיבל ביקורות שליליות ביותר ומבקרים רבים קטלו אותו. באתר Rotten Tomatoes זכה הסרט רק ל-15% ביקורות חיוביות וציונו הממוצע היה 3.3 מתוך 10. באתר Metacritic קיבל הסרט ציון של 28 מתוך 100.
הערות שוליים

↑  Paramount pictures declare transformers bumblebee is solidly profitable
↑  Viacom CEO Says Bumblebee Was Solidly Profitable While Last Knight Lost 100M
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |
רחוב מסדה

| --- | --- |

רחוב מסדה בפברואר 2017
 מידע כללי
 על שם:  שמה הלועזי של מצדה
 מיקום
 מדינה:  ישראל ישראל
 עיר:  חיפה
 שכונה:  הדר הכרמל
 קואורדינטות:  32°48′32″N 34°59′40″E﻿ / ﻿32.80901°N 34.99437°E﻿ / 32.80901; 34.99437
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
רחוב מסדה הוא רחוב חד-סטרי בשכונת הדר הכרמל בחיפה, המחבר בין רחוב בלפור לשדרות הציונות, דרך רחוב טבריה הממשיך אותו. הרחוב מחבר גם רחובות משניים ומדרגות: מדרגות העמק, רחוב שמואל, מדרגות צפת, רחוב השלום, מדרגות כורש.
הרחוב מאופיין באוכלוסייה יהודית וערבית כאחד, ומאז מתחילת העשור הראשון של המאה ה-21 היגרו אליו צעירים בתהליך הצערת האוכלוסייה בשכונה.
רחוב מסדה הוא רחוב מגורים ומסחר, ובו חנויות, בתי קפה ומבנים נוספים.
מקור השם

שמו של הרחוב הוא על שמה הלועזי של מצדה והוא ניתן לו בשנת 1941.
רחוב מסדה מוכר גם בכינויו "מסדה שטראסה" (בגרמנית: Masada Straße), עוד מימי התגוררות היקים בשכונה.